CELEX: 32013R0246
Language: sl
Date: 2013-03-19 00:00:00
Title: Izvedbena uredba Komisije (EU) št. 246/2013 z dne 19. marca 2013 o spremembi Uredbe (EU) št. 185/2010 glede varnostnega pregledovanja tekočin, razpršil in gelov na letališčih EU  Besedilo velja za EGP

20.3.2013   
            
            
               SL
            
            
               Uradni list Evropske unije
            
            
               L 77/8
            
         IZVEDBENA UREDBA KOMISIJE (EU) št. 246/2013
   z dne 19. marca 2013
   o spremembi Uredbe (EU) št. 185/2010 glede varnostnega pregledovanja tekočin, razpršil in gelov na letališčih EU
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) in zlasti člena 4(2) Uredbe,
   ob upoštevanju naslednjega:
   
               (1)
            
            
               V skladu s členom 4(3) Uredbe (ES) št. 300/2008 Komisija sprejme podrobne ukrepe za izvajanje skupnih osnovnih standardov na področju varovanja v civilnem letalstvu iz Priloge I k navedeni uredbi.
            
         
               (2)
            
            
               Uredba Komisije (ES) št. 272/2009 (2) o dopolnitvi skupnih osnovnih standardov na področju varovanja v civilnem letalstvu, kakor je bila spremenjena, določa metode, vključno s tehnologijami za odkrivanje tekočih eksplozivov, na podlagi katerih se lahko tekočine, razpršila in geli vnašajo na varnostna območja omejenega gibanja in krov zrakoplova.
            
         
               (3)
            
            
               Komisija lahko predloži predloge za revizijo, zlasti ob upoštevanju operativnosti opreme in olajšav za potnike ter poročila (3) Komisije Evropskemu parlamentu in Svetu o oceni stanja varnostnega pregledovanja tekočin, razpršil in gelov na letališčih EU. Komisija meni, da je ustrezno uvesti obvezno varnostno pregledovanje, da se odkrijejo tekoči eksplozivi v tekočinah, razpršilih in gelih, kupljenih na letališču in krovu letalskega prevoznika ter zatesnjenih v vrečki, ki je ni možno odpreti brez vidnih poškodb, kot tudi v tekočinah, razpršilih in gelih, ki se uporabljajo med potovanjem za medicinske namene ali zaradi posebnih dietetičnih potreb, vključno s hrano za dojenčke.
            
         
               (4)
            
            
               Komisija se zavzema za popolno odpravo omejitev pri prenašanju tekočin, razpršil in gelov. Na podlagi izkušenj, pridobljenih z izvajanjem varnostnega pregledovanja od januarja 2014 dalje, bo Komisija do konca leta 2014 pregledala stanje in v tesnem sodelovanju z vsemi zadevnimi partnerji opredelila enega ali več naslednjih ukrepov za dosego tega cilja, po možnosti v naslednjih dveh letih po prvem ukrepu.
            
         
               (5)
            
            
               Komisija bo budno spremljala tehnološki razvoj sistemov za odkrivanje tekočih eksplozivov, da bi letališčem omogočila, da bi lahko v prihodnosti uvedli sisteme za varnostno pregledovanje, ki bi lahko učinkovito odkrili več groženj hkrati (npr. trdne in tekoče eksplozive) in poenostavili postopke odlaganja predmetov.
            
         
               (6)
            
            
               Uredbo Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (4) bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni, kot določa Priloga k tej uredbi.
   Člen 2
   Letališča ali subjekti, pristojni za varnostno pregledovanje, do 30. junija 2013 ustreznim organom poročajo o stanju izvajanja predpisov o uvedbi opreme za varnostno pregledovanje tekočin in njeni uporabi. Države članice poročajo o tem Komisiji do 1. septembra 2013.
   Člen 3
   Ta uredba začne veljati dan po objavi v Uradnem listu Evropske unije.
   Točka 2 Priloge se uporablja od 31. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 91, 3.4.2009, str. 7.
   
      (3)  COM(2012) 404 z dne 18. julija 2012, še neobjavljeno.
   
      (4)  UL L 55, 5.3.2010, str. 1.
   
      PRILOGA
      
                  1.
               
               
                  Priloga k Uredbi (EU) št. 185/2010 se spremeni:
                  
                              (a)
                           
                           
                              v poglavju 4 se točki 4.0.4 doda naslednja točka (c):
                              
                                          „(c)
                                       
                                       
                                          ‚sistemi za odkrivanje tekočih eksplozivov (LEDS)‘ so oprema, ki lahko odkriva nevarne snovi in izpolnjuje določbe točke 12.7 Priloge k Sklepu Komisije C(2010) 774.“;
                                       
                                    
                        
                              (b)
                           
                           
                              v poglavju 4 se točka 4.1.3.4(g) nadomesti z naslednjim:
                              
                                          „(g)
                                       
                                       
                                          je potnik tekočine, razpršila in gele kupil na letališču v tretji državi, ki je na seznamu iz Dodatka 4-D, pod pogojem, da so tekočine, razpršila in geli zatesnjeni v varnostni vrečki, ki je ni možno odpreti brez vidnih poškodb in vsebuje viden zadovoljiv dokaz o nakupu v predhodnih 36 urah na nadzorovanem delu zadevnega letališča. Izjeme iz te točke se lahko uporabljajo najpozneje do 30. januarja 2014.“;
                                       
                                    
                        
                              (c)
                           
                           
                              v poglavju 4 se črtata točki 4.1.3.1 in 4.1.3.2;
                           
                        
                              (d)
                           
                           
                              v poglavju 12 se točka 12.7.1.1 nadomesti z naslednjim:
                              
                                          „12.7.1.1
                                       
                                       
                                          Sistemi LEDS lahko odkrijejo in z alarmom opozorijo na določene in višje posamezne količine nevarnih snovi v tekočinah, razpršilih in gelih.“;
                                       
                                    
                        
                              (e)
                           
                           
                              v poglavju 12 se točka 12.7.2 nadomesti z naslednjim:
                              „12.7.2   Standardi za sisteme za odkrivanje tekočih eksplozivov (LEDS)
                              
                                          12.7.2.1
                                       
                                       
                                          Za sisteme LEDS veljajo trije standardi. Podrobne zahteve glede teh standardov so predpisane v ločenem sklepu Komisije.
                                       
                                    
                                          12.7.2.2
                                       
                                       
                                          Vsi sistemi LEDS izpolnjujejo standard 1.
                                          Sistemi LEDS, ki izpolnjujejo standard 1, se lahko uporabljajo najpozneje do 30. januarja 2016.
                                       
                                    
                                          12.7.2.3
                                       
                                       
                                          Standard 2 velja za vse sisteme LEDS, nameščene od dneva začetka veljavnosti te uredbe.
                                          Vsi sistemi LEDS izpolnjujejo standard 2 najpozneje z 31. januarjem 2016.“
                                       
                                    
                        
            
                  2.
               
               
                  Z 31. januarjem 2014 se Priloga k Uredbi (EU) št. 185/2010 spremeni:
                  
                              (a)
                           
                           
                              v poglavju 4 se točka 4.1.2.2 nadomesti z naslednjim:
                              
                                          „4.1.2.2
                                       
                                       
                                          Ustrezni subjekt na vseh letališčih ob vstopu na varnostno območje omejenega gibanja varnostno pregleda najmanj tekočine, razpršila in gele, kupljene na letališču ali krovu zrakoplova in zatesnjene v vrečki, ki je ni možno odpreti brez vidnih poškodb in vsebuje viden zadovoljiv dokaz o nakupu na letališču ali krovu zrakoplova, kot tudi tekočine, razpršila in gele, ki se uporabljajo med potovanjem za medicinske namene ali zaradi posebnih dietetičnih potreb, vključno s hrano za dojenčke.
                                          Pred varnostnim pregledom se tekočine, razpršila in geli odstranijo iz ročne prtljage in pregledajo ločeno od drugih predmetov ročne prtljage, razen če se lahko z opremo, ki se uporablja za varnostni pregled ročne prtljage, pregleda tudi več zaprtih posod s tekočinami, razpršili in geli znotraj prtljage.
                                          Če so bili tekočine, razpršila in geli odstranjeni iz ročne prtljage, potnik predloži:
                                          
                                                      (a)
                                                   
                                                   
                                                      vse tekočine, razpršila in gele v posameznih posodah s prostornino največ 100 mililitrov ali enakovredno v eni prozorni plastični vrečki, ki jo je mogoče znova zatesniti in katere prostornina ne presega enega litra, pri čemer je plastična vrečka primerno zapolnjena in popolnoma zaprta, ter
                                                   
                                                
                                                      (b)
                                                   
                                                   
                                                      vse ostale tekočine, razpršila in gele, vključno z vrečko, ki je ni možno odpreti brez vidnih poškodb in ki vsebuje tekočine, razpršila in gele.
                                                      Ustrezni organi, letalske družbe in letališča potnikom zagotovijo ustrezne informacije glede varnostnega pregledovanja tekočin, razpršil in gelov na njihovem letališču.“;
                                                   
                                                
                                    
                        
                              (b)
                           
                           
                              v poglavju 4 se točka 4.1.3 nadomesti z naslednjim:
                              „4.1.3   Varnostno pregledovanje tekočin, razpršil in gelov
                              
                                          4.1.3.1
                                       
                                       
                                          Tekočine, razpršila in geli, ki jih imajo s seboj potniki, se lahko izvzamejo iz varnostnega pregledovanja s sistemi LEDS ob vstopu na varnostno območje omejenega gibanja:
                                          
                                                      (a)
                                                   
                                                   
                                                      če so tekočine, razpršila in geli v posameznih posodah s prostornino največ 100 mililitrov ali enakovredno v eni prozorni plastični vrečki, ki jo je mogoče znova zatesniti in katere prostornina ne presega enega litra, pri čemer je plastična vrečka primerno zapolnjena in popolnoma zaprta, ali
                                                   
                                                
                                                      (b)
                                                   
                                                   
                                                      če so bili tekočine, razpršila in geli ob lokalnem nakupu na nadzorovanem delu letališča zatesnjeni v namenski vrečki, ki je ni možno odpreti brez vidnih poškodb;
                                                   
                                                
                                                      (c)
                                                   
                                                   
                                                      če tekočine, razpršila in geli v vrečki, ki je ni možno odpreti brez vidnih poškodb, izvirajo z drugega letališča EU ali zrakoplova prevoznika EU in so ponovno zatesnjeni v namenski vrečki, ki je ni možno odpreti brez vidnih poškodb, pred odhodom z varnostnega območja omejenega gibanja letališča;
                                                   
                                                
                                                      (d)
                                                   
                                                   
                                                      če so tekočine, razpršila in geli lokalno varnostno pregledani s sistemi LEDS na nadzorovanem delu letališča in nato zatesnjeni v namenski vrečki, ki je ni možno odpreti brez vidnih poškodb.
                                                      Izjeme iz točk (c) in (d) prenehajo veljati 31. decembra 2015.
                                                   
                                                
                                    
                                          4.1.3.2
                                       
                                       
                                          Namenska vrečka, ki je ni možno odpreti brez vidnih poškodb, iz točk (b) do (d) točke 4.1.3.1:
                                          
                                                      (a)
                                                   
                                                   
                                                      je jasno razpoznavna kot vrečka zadevnega letališča, ki je ni možno odpreti brez vidnih poškodb;
                                                   
                                                
                                                      (b)
                                                   
                                                   
                                                      vsebuje viden dokaz o nakupu ali ponovni zatesnitvi na zadevnem letališču v predhodnih treh urah;
                                                   
                                                
                                                      (c)
                                                   
                                                   
                                                      izpolnjuje dodatne določbe iz ločenega sklepa Komisije.
                                                   
                                                
                                    
                                          4.1.3.3
                                       
                                       
                                          Varnostno pregledovanje tekočin, razpršil in gelov izpolnjuje tudi dodatne določbe iz ločenega sklepa Komisije.“;
                                       
                                    
                        
                              (c)
                           
                           
                              Dodatek 4-D se črta.